**Зэдзэк**I**ак**I**ом и**I**офш**I**эн къыдилъытэрэ ш**I**ык**I**э-гъэпсык**I**эхэр жъугъэфедэхэзэ текстхэр зэжъудзэкIых.** I**эпэрытхым хэлъ художественнагъэр, эстетикэр къызэрэжъугъэнэжьыщтым шъуна**I**э тежъугъэт.**

«Уфая, Марзет, мы тилъэныкъо пчэдыжь исурэт къыпфэсшIыщт, - шъхьэщымыIэ пшъашъэм Къасимэ еупчIы фэдэу зешIы, тхылъыпIэ тхьэпэ къабзэу къыштэгъакIэм гупсэм ынэпкъ-пэпкъ нэIуасэ тырилъагъоу къыщыхъузэ. – Муары тыгъэр нэIушъхьаплъ ныбжьыкI. ЫнапIэ къеIэты къодый. Ау бэшIагъэ уашъор пIуакIэу шэплъыпс зэикIэу къызыриIагъэр. Мэз шъолъырым темыр лъэныкъом къыщырегъажьэшъ, зиIуантIэмэ-зищантIэзэ уалъэныкъокIэ, къыблэмкIэ, къырекIокIы. Нэфылъэр ащ къыхэфагъэшъ, шIуцIэшъо-шэплъышъоу мэзым ыкIыбкIи ышъхьапи къызэкIэпщтагъ». (Цуекъо Ю.)